
ประกาศองค์การบริหารส่วนตำบลทอนหงส์
   เรื่อง  ยกเว้นค่าธรรมเนียมการออกใบอนุญาต และหนังสือรับรองการแจ้งตามกฎกระทรวงกำหนดค่าธรรมเนียมการออกใบอนุญาต  หนังสือรับรองการแจ้ง และการให้บริการในการจัดการสิ่งปฏิกูลหรือมูลฝอย  พ.ศ.2559 พ.ศ.2564
-----------------------------
  		เนื่องด้วยสถานการณ์การแพร่ระบาดของโรคติดเชื้อไวรัสโคโรน่า  2019 ในประเทศไทยยังคงเกิดขึ้นอย่างต่อเนื่อง ซึ่งส่งผลกระทบต่อผู้ประกอบกิจการตามกฎหมายว่าด้วยการสาธารณสุข ที่ต้องปิดกิจการตามมาตรการสั่งปิดสถานที่ชั่วคราว เพื่อป้องกันการแพร่ระบาดของโรคดังกล่าว ดังนั้น เพื่อเป็นการลดภาระและบรรเทาผลกระทบที่เกิดขึ้นแก่ผู้ประกอบกิจการจึงยกเว้นค่าธรรมเนียมการออกใบอนุญาต และหนังสือรับรองการแจ้งตามกฎกระทรวงกำหนดค่าธรรมเนียมการออกใบอนุญาต  หนังสือรับรองการแจ้ง และการให้บริการในการจัดการสิ่งปฏิกูลหรือมูลฝอย  พ.ศ.2559  ตามข้อ  2 (2) (3) (4)  และ  (5) และหนังสือรับรองตามข้อ  3 ตั้งแต่วันที่  14  พฤศจิกายน  2564 ถึงวันที่  13 พฤศจิกายน  2565 ดังนี้
		1.ใบอนุญาตประกอบกิจการที่เป็นอันตรายต่อสุขภาพ
		2.ใบอนุญาตกิจการตลาด
		3.ใบอนุญาตกิจการสถานที่จำหน่ายอาหาร พื้นที่เกิน  200  ตารางเมตร
		4.ใบอนุญาตกิจการสถานที่สะสมอาหาร พื้นที่เกิน  200  ตารางเมตร
		5.ใบอนุญาตกิจการจำหน่ายสินค้าในที่หรือทางสาธารณะ
		6.หนังสือรับรองการแจ้งกิจการสถานที่จำหน่ายอาหาร พื้นที่เกิน  200  ตารางเมตร
		7 หนังสือรับรองการแจ้งกิจการสถานที่สะสมอาหาร พื้นที่เกิน  200  ตารางเมตร
	จึงประกาศให้ทราบโดยทั่วกัน

